钦定古今图书集成/明伦汇编/氏族典/第177卷 > 田神功
## 钦定古今图书集成/明伦汇编/氏族典/第177卷 > 田神功

按《唐书田神功传》：“神功，冀州南宫人。天宝末为县史。
会天下兵兴，贼署为平卢兵马使，率众归朝。后守陈
留，战不胜，降于史思明。思明使与南德信、刘从谏南
略江淮，神功袭德信，斩之，从谏脱身走，乃并将其兵。
诏拜鸿胪卿。刘展反，邓景山引神功助讨，禽展送京
师，迁淄青节度使。会侯希逸入青州，更徙兖郓。时贼”
围宋州急，李光弼奏神功往救，贼解去。封信都郡王，
徙河南节度、汴宋八州观察使。大历二年来朝，加检
校尚书右仆射，又判左仆射知省事，加太子太师。神
功事母孝，待官属折节谦损。既寝疾，宋之将吏为禳
祈报恩。八年，自力入朝，卒，代宗为撤乐，赠司徒。